system
Răspunde în limba română, în stilul Wikipedia, cat mai corect gramatical.
user
Ce informații concise poți oferi despre Șipet, Timiș?
assistant
Șipet este un sat în comuna Tormac din județul Timiș, Banat, România.

Istoric 

Localitatea este atestată documentar din Evul Mediu, în documente de la 1462, unde apare cu nume de Magyarzebenth. În perioada otomană, ea era una dintre cele mai populate sate bănățene. Istoricii unguri consideră că Șipetul a fost locuit la început de unguri sau de slovaci, cu toate că în ultimele secole el a fost un sat românesc.

La conscripția din 1717 apare cu numele de Schipeth. În secolul al XIX-lea domeniul Șipet a trecut în posesia familiei Duca, prin donație imperială, urmare a meritelor feldmareșalului Petre Duca (1755 - 1822) în luptele antinapoleoniene. Satul se afla pe o vatră mai veche, pe locul numit „Satul bătrân”, însă pe la 1894 s-a mutat pe o nouă vatră datorită atacurilor și pustiirilor permanente ale ungurilor rebeli din satul învecinat Tormac. Epidemia de holeră din 1873 a redus populația satului la jumătate. În perioada stăpânirii maghiare, s-a numit Sipeth, Sipet, Sebed.

Cu sprijinul financiar al mecenatului basarabean Vasile Stroescu, s-a construit școala confesională ortodoxă. Piatra de fundament a bisericii ortodoxe a fost pusă la 25 august 1935 în prezența episcopului Vasile Lăzărescu.

Evoluția demografică

Personalități locale 
Dimitrie Cioloca (1874 - 1963), profesor de teologie, folclorist.
Alexandru Jebeleanu (1923 - 1996), poet.

Note

Bibliografie 
Ioan Lotreanu, Monografia Banatului, Institutul de Arte Grafice „Țara”, Timișoara, 1935
Remus Crețan, Dicționar toponimic și geografico-istoric al localităților din județul Timiș, Editura Universității de Vest, Timișoara, 2006 ISBN 973-7608-65-8

Legături externe 
 Anuarul Socec al României Mari, 1924-1925 - de la Biblioteca Congresului S.U.A.
 Biserica ortodoxă din Șipetul Timișului, 4 aprilie 2012, Adrian Nicolae Petcu, Ziarul Lumina

Șipet, Tormac
Șipet, Tormac